CELEX: 32009R0492
Language: sk
Date: 2009-05-25 00:00:00
Title: Nariadenie Rady (ES) č. 492/2009 z  25. mája 2009 , ktorým sa zrušuje 14 obsoletných nariadení v oblasti spoločnej rybárskej politiky

12.6.2009   
            
            
               SK
            
            
               Úradný vestník Európskej únie
            
            
               L 149/1
            
         
      NARIADENIE RADY (ES) č. 492/2009
   z 25. mája 2009,
   ktorým sa zrušuje 14 obsoletných nariadení v oblasti spoločnej rybárskej politiky
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 37,
   so zreteľom na Akt o pristúpení z roku 1985, a najmä na jeho články 162, 163 ods. 3, 164 ods. 2, 165 ods. 8, 171, 349 ods. 5, 350, 351 ods. 5, 352 ods. 9 a 358,
   so zreteľom na nariadenie Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (1), a najmä na jeho článok 20,
   so zreteľom na Akt o pristúpení z roku 2003, a najmä na jeho článok 24 a prílohy VI, VIII, IX a XII,
   so zreteľom na návrh Komisie,
   so zreteľom na stanovisko Európskeho parlamentu,
   keďže:
   
               (1)
            
            
               Zlepšenie transparentnosti právnych predpisov Spoločenstva je podstatnou súčasťou stratégie lepšej tvorby práva, ktorú realizujú inštitúcie Spoločenstva. V tejto súvislosti je potrebné odstrániť z platných právnych predpisov akty, ktoré už nie sú skutočne účinné.
            
         
               (2)
            
            
               Tieto nariadenia, ktoré sa týkajú spoločnej politiky rybného hospodárstva, sa stali obsoletnými, aj keď stále formálne platia:
               
                           —
                        
                        
                           nariadenie Rady (EHS) č. 31/83 z 21. decembra 1982 o dočasnom spoločnom opatrení na reštrukturalizáciu pobrežného rybolovného priemyslu a akvakultúry (2); toto na riadenie stratilo účinnosť, pretože sa týkalo financovania investičných projektov zo strany Spoločenstva v roku 1982;
                        
                     
                           —
                        
                        
                           nariadenie Rady (EHS) č. 3117/85 zo 4. novembra 1985 ustanovujúce všeobecné pravidlá pre poskytovanie kompenzačných náhrad pre sardinky (3); toto na riadenie stratilo účinnosť, pretože bolo určené na uplatňovanie v prechodnom období po pristúpení Španielska k Európskym spoločenstvám;
                        
                     
                           —
                        
                        
                           nariadenie Rady (EHS) č. 3781/85 z 31. decembra 1985 ustanovujúce opatrenia, ktoré sa majú prijať vo vzťahu k tým prevádzkovateľom, ktorí nedodržiavajú určité ustanovenia týkajúce sa rybolovu, obsiahnuté v Akte o pristúpení Španielska a Portugalska (4); toto na riadenie stratilo účinnosť, pretože bolo určené na uplatňovanie v prechodnom období po pristúpení Španielska k Európskym spoločenstvám;
                        
                     
                           —
                        
                        
                           nariadenie Rady (EHS) č. 3252/87 z 19. októbra 1987 o koordinácii a podpore výskumu v sektore rybného hospodárstva (5); toto na riadenie stratilo účinnosť, pretože sa na túto vec vzťahuje nariadenie Rady (ES) č. 199/2008 o vytvorení rámca Spoločenstva pre zber, správu a využívanie údajov v odvetví rybného hospodárstva a pre podporu vedeckého poradenstva súvisiaceho so spoločnou politikou v oblasti rybného hospodárstva (6);
                        
                     
                           —
                        
                        
                           nariadenie rady (EHS) č. 3571/90 zo 4. decembra 1990, ktorým sa zavádzajú rôzne opatrenia týkajúce sa realizácie spoločnej politiky rybného hospodárstva v bývalej Nemeckej demokratickej republike (7); toto na riadenie stratilo účinnosť, pretože bolo určené na uplatňovanie v prechodnom období po zjednotení Nemecka;
                        
                     
                           —
                        
                        
                           nariadenie Rady (EHS) č. 3499/91 z 28. novembra 1991 stanovujúce rámec Spoločenstva pre štúdie a pilotné projekty, ktoré sa týkajú ochrany a riadenia rybárskych zdrojov v Stredozemnom mori (8); toto na riadenie stratilo účinnosť, pretože sa na túto vec vzťahuje nariadenie Rady (ES) č. 1967/2006 z 21. decembra 2006 o riadiacich opatreniach pre trvalo udržateľné využívanie zdrojov rybného hospodárstva v Stredozemnom mori, ktorým sa mení a dopĺňa nariadenie (EHS) č. 2847/93 a ktorým sa zrušuje nariadenie (ES) č. 1626/94 (9);
                        
                     
                           —
                        
                        
                           nariadenie Rady (ES) č. 1275/94 z 30. mája 1994 o prispôsobení dojednaní v kapitolách rybného hospodárstva v Akte o pristúpení Španielska a Portugalska (10); toto na riadenie stratilo účinnosť, pretože bolo určené na uplatňovanie v prechodnom období po pristúpení Španielska k Európskym spoločenstvám;
                        
                     
                           —
                        
                        
                           nariadenie Rady (ES) č. 1448/1999 z 24. júna 1999, ktorým sa zavádzajú prechodné opatrenia pre riadenie určitých rybárskych oblastí v Stredozemnom mori a ktorým sa mení a dopĺňa nariadenie (ES) č. 1626/94 (11); toto na riadenie stratilo účinnosť, pretože sa na túto vec vzťahuje nariadenie Rady (ES) č. 1967/2006;
                        
                     
                           —
                        
                        
                           nariadenie Rady (ES) č. 300/2001 zo 14. februára 2001, ktorým sa ustanovujú opatrenia na uplatňovanie v roku 2001 na obnovu zásob tresky v Írskom mori (ICES divízia VIIa) (12); toto na riadenie stratilo účinnosť, pretože malo zostať v platnosti v období, ktoré sa už skončilo;
                        
                     
                           —
                        
                        
                           nariadenie Rady (ES) č. 2561/2001 zo 17. decembra 2001 zamerané na podporu konverzie rybárskych plavidiel a rybárov, ktorí boli do roku 1999 závislí na dohode o rybolove s Marokom (13); toto na riadenie stratilo účinnosť, pretože sa skončila realizácia vnútroštátnych plánov konverzie plavidiel, na ktorú sa vzťahovalo;
                        
                     
                           —
                        
                        
                           nariadenie Rady (ES) č. 2341/2002 z 20. decembra 2002, ktorým sa na rok 2003 stanovujú možnosti lovu a súvisiace podmienky pre určité zásoby rýb a skupiny zásob rýb, uplatniteľné vo vodách Spoločenstva, a pre plavidlá Spoločenstva vo vodách, v ktorých sa vyžaduje obmedzovanie úlovkov (14); toto na riadenie stratilo účinnosť, pretože jeho účelom bolo riadiť rybolovnú činnosť vykonávanú v roku 2003;
                        
                     
                           —
                        
                        
                           nariadenie Rady (ES) č. 2372/2002 z 20. decembra 2002, ktorým sa zavádzajú špecifické opatrenia na odškodnenie španielskeho rybárstva, lovu mäkkýšov a kôrovcov a akvakultúry postihnutých ropnými škvrnami z tankera Prestige (15); toto na riadenie stratilo účinnosť, pretože vnútroštátny program odškodnenia, na ktorý sa vzťahovalo, sa skončil;
                        
                     
                           —
                        
                        
                           nariadenie Rady (ES) č. 2287/2003 z 19. decembra 2003, ktorým sa na rok 2004 stanovujú príležitosti na rybolov a príslušné podmienky pre určité násadové ryby a skupiny násadových rýb, uplatniteľné vo vodách spoločenstva, a pre plavidlá Spoločenstva vo vodách, v ktorých sa vyžaduje obmedzovanie úlovkov (16); toto na riadenie stratilo účinnosť, pretože jeho účelom bolo riadiť rybolovnú činnosť vykonávanú v roku 2004;
                        
                     
                           —
                        
                        
                           nariadenie Rady (ES) č. 52/2006 z 22. decembra 2005, ktorým sa na rok 2006 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné v Baltskom mori (17); toto na riadenie stratilo účinnosť, pretože jeho účelom bolo riadiť rybolovnú činnosť vykonávanú v roku 2006;
                        
                     
         
               (3)
            
            
               Z dôvodu právnej istoty a jasnosti by sa tieto obsoletné nariadenia mali zrušiť,
            
         PRIJALA TOTO NARIADENIE:
   Článok 1
   Nariadenia, ktoré sa zrušujú
   Nariadenia: (EHS) č. 31/83, (EHS) č. 3117/85, (EHS) č. 3781/85, (EHS) č. 3252/87, (EHS) č. 3571/90, (EHS) č. 3499/91, (ES) č. 1275/94, (ES) č. 1448/1999, (ES) č. 300/2001, (ES) č. 2561/2001, (ES) č. 2341/2002, (ES) č. 2372/2002, (ES) č. 2287/2003 a (ES) č. 52/2006 sa týmto zrušujú.
   Článok 2
   Nadobudnutie účinnosti
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. mája 2009
      
         
            Za Radu
         
         
            predseda
         
         J. ŠEBESTA
         
      
   
   
      (1)  Ú. v. ES L 358, 31.12.2002, s. 59.
   
      (2)  Ú. v. ES L 5, 7.1.1983, s. 1.
   
      (3)  Ú. v. ES L 297, 9.11.1985, s. 1.
   
      (4)  Ú. v. ES L 363, 31.12.1985, s. 26.
   
      (5)  Ú. v. ES L 314, 4.11.1987, s. 17.
   
      (6)  Ú. v. EÚ L 60, 5.3.2008, s. 1.
   
      (7)  Ú. v. ES L 353, 17.12.1990, s. 10.
   
      (8)  Ú. v. ES L 331, 3.12.1991, s. 1.
   
      (9)  Ú. v. EÚ L 409, 30.12.2006, s. 11.
   
      (10)  Ú. v. ES L 140, 3.6.1994, s. 1.
   
      (11)  Ú. v. ES L 167, 2.7.1999, s. 7.
   
      (12)  Ú. v. ES L 44, 15.2.2001, s. 12.
   
      (13)  Ú. v. ES L 344, 28.12.2001, s. 17.
   
      (14)  Ú. v. ES L 356, 31.12.2002, s. 12.
   
      (15)  Ú. v. ES L 358, 31.12.2002, s. 81.
   
      (16)  Ú. v. EÚ L 344, 31.12.2003, s. 1.
   
      (17)  Ú. v. EÚ L 16, 20.1.2006, s. 184.